**ŠIRVINTŲ LOPŠELIO-DARŽELIO „BORUŽĖLĖ“**

**BUDINČIOS GRUPĖS KARANTINO LAIKOTARPIUI**

**VIDAUS TAISYKLĖS**

* Vaikai į lopšelį-darželį „Boružėlė“ priimami iš anksto sutartu laiku.
* Tėvai (globėjai, rūpintojai) į pastatą neįleidžiami. Vaikus auklėtoja pasitinka prie lauko durų ir saugiai nusiveda į grupę.
* Vaiką atveda ir paima tik tėvai (globėjai, rūpintojai). Kiti šeimai artimi asmenys gali atvesti ir (ar) paimti vaiką tik tėvams pateikus prašymą (raštu) lopšelio-darželio direktoriui.
* Vaikui neatvykus į grupę, apie nebuvimo priežastį būtina auklėtoją informuoti einamąją dieną.
* Vaikams kiekvieną rytą matuojama temperatūra.
* Draudžiama vesti vaikus, turinčius ūmių užkrečiamųjų ligų požymių, tokių kaip: bėrimas, karščiavimas, jei vaikas skundžiasi skausmu, viduriuoja, vemia, turi kitų negalavimų.
* Grupės auklėtoja turi teisę neatiduoti vaiko neblaiviems ir įtarimą keliantiems asmenims.
* Informavus apie vaiko susirgimą ar įvykusią traumą, tėvai nedelsiant privalo pasiimti vaiką iš ugdymo įstaigos.
* Tėvai pasirūpina vaiko asmens higienos reikmenimis (šukomis, servetėlėmis), atsarginiais drabužėliais, maišeliais nešvariems rūbams.
* Į lopšelį-darželį griežtai draudžiama neštis žaislus ir kitus daiktus.Tėvai privalo kontroliuoti, ką vaikai nešasi į lopšelį-darželį.
* Tėvai turi nuolat domėtis informacija, kuri yrapatalpintainterneto svetainėje: [www.sirvintuboruzele.lt](http://www.sirvintuboruzele.lt), facebook paskyrojeir elektroniniame dienyne „Mūsų darželis“.
* Lopšelio-darželio darbuotojai privalo:

1. dėvėti apsaugines priemones, naudoti dezinfekcines priemones, tam kad užtikrinti vaikų ir savo saugumą;
2. nuolat vėdinti grupes, dezinfekuoti paviršius, grupėje palikti tik lengvai prižiūrimus žaislus;
3. laikytis saugių sąlygų dirbant, sumažinti vienu metu įstaigoje dirbančių asmenų skaičių, nesibūriuoti.

* Vienu metu grupėje turi būti ne daugiau 5 vaikų.

* Laikytis sanitarijos ir higienos reikalavimų.

* Vaikams yra galimybė maitintis iš namų tą dieną atneštu maistu. Už maisto kokybę ir saugą atsako vaiko tėvai.
* Organizuojant maitinimą iš namų atneštu maistu, maistas tvarkomas laikantis bendrųjų higienos reikalavimų: tvarkant maistą švarioje aplinkoje, švariomis rankomis bei įranga, gerai nuplaunant maisto žaliavas.